Эшаршка болу безам, х1уъа дича, д1а ца болура дагара. Школехь доьшуш йолчу хенахь дакъалоцура исбаьхьаллин самодеятельностехь. Цхьана хенахь дакъалецира Ленинан ц1арах йолчу ДК – хь хиллачу исбаьхьаллин самодеятельностехь. Цигахь 1981 – чу шарахь ойла хилира корматаллин сцени т1ехь болх бан. Х1етахь Нохч – Г1алг1айн филармонин «Илли» тобане д1акхойкхуш бара корматалла йолу кегирхой а, мехкарий а. Х1етахь шен йишица Маликица (х1инца вайца яц Малика) еара шаьшинна говзалла гайта филармони. Ч1ог1а реза хилла т1еийцира Малика а, Аймани а «Илли» тобано. Иштта кхоллаелира церан эшарш.